
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	19 septembrie 2013

	Nr.
	4c-7/385


R A P O R T

asupra proiectului de Lege pentru modificarea și completarea Legii nr.52/2011 privind exercitarea unor activități cu caracter ocazional desfășurate de zilieri
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 217/2013 din 17 iunie 2013, cu dezbaterea pe fond, în procedură obişnuită, a proiectului de Lege pentru modificarea și completarea Legii nr.52/2011 privind exercitarea unor activități cu caracter ocazional desfășurate de zilieri.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.218/29.03.2013)

· avizul favorabil al Consiliului Economic şi Social (nr.688/14.03.2013)
· avizul favorabil al Comisiei pentru egalitatea de şanse pentru femei şi bărbaţi (nr.37/348/19.06.2013)

· avizul favorabil al Comisiei pentru buget, finanţe şi bănci (nr.22/278/25.06.2013)

· avizul favorabil al Comisiei juridice, de disciplină şi imunităţi (nr.31/775/03.09.2013)

· punctul de vedere favorabil al Guvernului (nr.665/10.05.2013).


Proiectul de lege are ca obiect de reglementare modificarea şi completarea Legii nr.52/2011. Principalele modificări se referă la definirea clară a ocupaţiilor necalificate, extinderea beneficiarilor de lucrări şi la alte categorii de angajatori, reglementarea timpului de desfăşurare a activităţii cu caracter ocazional de către zilierul minor, precum şi corelarea activităţilor desfăşurate de zilieri cu Clasificarea activităţilor din economia naţională.

Comisia propune Plenului Camerei Deputaţilor adoptarea proiectului de lege cu amendamente, pentru claritatea şi fluenţa textului şi respectarea normelor de tehnică legislativă. 

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 18 septembrie 2013 a participat, în conformitate cu prevederile art.55 din Regulamentul Camerei Deputaţilor, republicat, domnul Eduard Corjescu, director în cadrul Ministerului Muncii, Familiei, Protecţiei Sociale şi Persoanelor Vârstnice.
La lucrările comisiei şi-au înregistrat prezenţa 25 de deputaţi, din totalul de 27 membri ai comisiei.

Raportul comisiei a fost adoptat cu majoritate de voturi pentru (un vot împotrivă şi 2 abţineri).

Proiectul de lege a fost adoptat de Senat în şedinţa din 11 iunie 2013.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune adoptarea proiectului de lege cu amendamente, redate în anexele la prezentul raport. 




PREŞEDINTE,





SECRETAR,




Florin Iordache





Mihăiţă Găină

Întocmit,

Consilier parlamentar Elena Anghel 

Anexa nr.1

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text act normativ de bază
Legea nr.52/2011
	Text adoptat de Senat
	Text adoptat de Comisie

(autor amendament)
	Motivare

	1. 
	__
	Titlul legii

Lege pentru modificarea şi completarea Legii nr.52/2011 privind exercitarea unor activităţi cu caracter ocazional desfăşurate de zilieri

	Nemodificat 
	

	2. 
	__
	Art.I. - Legea 52/2011 privind exercitarea unor activităţi cu caracter ocazional desfăşurate de zilieri, publicată în Monitorul Oficial al României, Partea I, nr.276 din 20 aprilie 2011, se modifică şi se completează după cum urmează:

	Art.I.- Legea nr. 52/2011 privind exercitarea unor activităţi cu caracter ocazional desfăşurate de zilieri, publicată în Monitorul Oficial al României, Partea I, nr.276 din 20 aprilie 2011, se modifică şi se completează după cum urmează:
Autori: membrii comisiei

	Pentru respectarea normelor de tehnică legislativă.

	3. 
	Art.1 lit.b)
b) beneficiar de lucrări, denumit în continuare beneficiar – persoana juridică pentru care zilierul execută activităţi cu caracter ocazional;

	1. La articolul 1, litera b) va avea următorul cuprins:

“b) beneficiar de lucrări, denumit în continuare beneficiar - persoana juridică, persoana fizică autorizată şi întreprinzătorul persoană fizică titular al întreprinderii individuale, întreprinderii familiale pentru care zilierul execută activităţi necalificate cu caracter ocazional;”
 
	Nemodificat 
	

	4. 
	Art.4

(2) Durata zilnică de executare a activităţii unui zilier nu poate depăşi 12 ore, respectiv 6 ore pentru lucrătorii minori care au capacitate de muncă. Chiar dacă părţile convin un număr mai mic de ore de activitate, plata zilierului se va face pentru echivalentul a cel puţin 8 ore de muncă.
(3) Nicio persoană nu poate fi angajată zilier dacă nu a împlinit vârsta de 16 ani.
...............................................

(5) Beneficiarul nu poate angaja zilieri să desfăşoare activitatea în beneficiul unui terţ.

	2. La articolul 4, alineatele (2), (3) şi (5) vor avea următorul cuprins:

„(2) Durata zilnică de executare a activităţii unui zilier nu poate depăşi 12 ore. Zilierul minor care are capacitatea de muncă va putea lucra 6 ore pe zi şi nu mai mult de 30 de ore pe săptămână. Zilierul minor nu va efectua activitate în timpul nopţii.

(3) Zilierul minor poate presta activităţi necalificate cu caracter ocazional la împlinirea vârstei de 16 ani. Prin excepţie, minorul cu vârsta cuprinsă între 15 şi 16 ani poate presta activităţi necalificate cu caracter ocazional numai cu acordul părinţilor sau al reprezentanţilor legali, pentru activităţi potrivite cu dezvoltarea fizică, aptitudinile şi cunoştinţele sale, dacă astfel nu îi sunt periclitate dezvoltarea şi sănătatea personală.

...............................................

(5) Beneficiarul nu poate utiliza zilieri pentru desfăşurarea unor activităţi în beneficiul unui terţ.”

	(2) Durata zilnică de executare a activităţii unui zilier nu poate depăşi 12 ore. Zilierul minor care are capacitatea de muncă va putea lucra 6 ore pe zi dar nu mai mult de 30 de ore pe săptămână. Zilierul minor nu va efectua activitate în timpul nopţii.

Chiar dacă părţile convin un număr mai mic de ore de activitate, plata zilierului se va face pentru echivalentul a cel puţin 8 ore de muncă.
Autori: membrii comisiei
Alin.(3) şi (5) nemodificate
 
	Pentru respectarea normelor de tehnică legislativă.

Pentru o reală protecţie a zilierului minor.

	5. 
	Art.5 alin.(2) lit.a) şi e)
(2) Beneficiarul are următoarele obligaţii:
a) să înfiinţeze Registrul de evidenţă a zilierilor conform modelului prevăzut în anexa nr.1, care face parte integrantă din prezenta lege. Registrul de evidenţă a zilierilor se păstrează la sediul beneficiarului;

...............................................

e) să plătească zilierului, la sfârşitul fiecărei zile de lucru, remuneraţia convenită;

	3. La articolul 5 alineatul (2), literele a) şi e) vor avea următorul cuprins:

„a) să înfiinţeze Registrul de evidenţă a zilierilor conform modelului prevăzut în anexa nr.1, care face parte integrantă din prezenta lege. Registrele de evidenţă a zilierilor se păstrează la sediul beneficiarului şi/sau la punctele de lucru, după caz;

...............................................

e) să plătească zilierului, la sfârşitul fiecărei zile de lucru, remuneraţia convenită. Plata remuneraţiei se poate realiza şi la sfârşitul perioadei activităţii numai cu acordul exprimat în scris de către zilier şi beneficiar.”

	Nemodificată
e) să plătească zilierului, la sfârşitul fiecărei zile de lucru, remuneraţia convenită. Plata remuneraţiei se poate realiza şi la sfârşitul perioadei activităţii numai cu acordul scris al părţilor.
Autori: membrii comisiei


	Pentru respectarea normelor de tehnică legislativă.



	6. 
	Art.7. - (1) Beneficiarul are obligaţia să înregistreze în Registrul de evidenţă a zilierilor, în ordine cronologică, toţi zilierii cu care are raporturi de muncă în baza prezentei legi. Registrul se întocmeşte zilnic, exceptând perioadele în care nu se apelează la serviciile zilierilor.

(2) Beneficiarul va înainta lunar, până cel târziu la data de 5 a fiecărei luni, către inspectoratul teritorial de muncă unde îşi are sediul un extras al Registrului de evidenţă a zilierilor conţinând înregistrările din luna precedentă.

(3) Inspecţia Muncii va centraliza la nivel naţional datele transmise potrivit alin. (2), pentru a putea verifica îndeplinirea condiţiilor prevăzute la art. 4.

	4. Articolul 7 va avea următorul cuprins:

„Art.7.- (1) Beneficiarul are obligaţia să înregistreze, în Registrul de evidenţă a zilierilor, în ordine cronologică, toţi zilierii cu care exercită activităţi cu caracter ocazional în baza prezentei legi. Registrul se întocmeşte zilnic, exceptând perioadele în care nu se apelează la serviciile zilierilor.

(2) Beneficiarul va înainta lunar, până cel târziu la data de 5 a fiecărei luni, către inspectoratul teritorial de muncă unde îşi are sediul, un extras al Registrului de evidenţă a zilierilor conţinând înregistrările din luna precedentă. Transmiterea extrasului se poate face şi pe suport electronic, după caz. Modelul registrului electronic de evidenţă a zilierilor şi modalitatea de completare se aprobă prin ordin al ministrului muncii, familiei, protecţiei sociale şi persoanelor vârstnice.

(3) Inspecţia Muncii va centraliza la nivel naţional datele transmise potrivit alin.(2) de către inspectoratele teritoriale de muncă, pentru a monitoriza şi verifica respectarea prevederilor prezentei legi.”

	Nemodificat 
	

	7. 
	(1) Activitatea desfăşurată în condiţiile prezentei legi nu conferă zilierului calitatea de asigurat în sistemul public de pensii, sistemul asigurărilor sociale pentru şomaj şi nici în sistemul de asigurări sociale de sănătate. Acesta va putea încheia, opţional, o asigurare de sănătate şi/sau de pensie.Art.8. - 

	5. La articolul 8, alineatul (1) va avea următorul cuprins:

„Art.8. - (1) Activitatea desfăşurată în condiţiile prezentei legi nu conferă zilierului calitatea de asigurat în sistemele de asigurări publice. Acesta se poate asigura, opţional, la sistemul public de pensii, sistemul asigurărilor sociale pentru şomaj şi la sistemul de asigurări pentru accidente de muncă şi boli profesionale.”

	Nemodificat 

	

	8. 
	__


	6. La articolul 10, după alineatul (2) se introduce un nou alineat, alin.(3), cu următorul cuprins:

„(3) Instruirea prevăzută la art.5 alin.(2) lit.d) se va consemna în fişa de instruire colectivă, conform modelului prevăzut în anexa nr.12 din Hotărârea Guvernului nr.1425/2006 şi în conformitate cu art.5 lit.c) din Legea nr.319/2006.”

	(3) Instruirea prevăzută la art.5 alin.(2) lit.d) se va consemna în fişa de instruire colectivă, conform modelului prevăzut în anexa nr.12 din Hotărârea Guvernului nr.1425/2006 pentru aprobarea normelor metodologice de aplicare a prevederilor Legii securităţii şi sănătăţii în muncă nr.319/2006, cu modificările şi completările ulterioare şi în conformitate cu art.5 lit.c) din Legea  securităţii şi sănătăţii în muncă nr.319/2006, cu modificările şi completările ulterioare.”

Autori: membrii comisiei


	Pentru respectarea normelor de tehnică legislativă în ceea ce priveşte identificarea actului normativ.

	9. 
	Se pot presta activităţi cu caracter ocazional în următoarele domenii:Art.11. – 
...............................................
j) activităţi de întreţinere şi curăţenie.

	7. La articolul 11 alineatul (1), litera j) se abrogă.

	7. La articolul 11, litera j) se abrogă.
Autori: membrii comisiei


	Pentru respectarea normelor de tehnică legislativă, întrucât textul art.11 în vigoare nu cuprinde mai multe alineate.

	10. 
	__

	8. La articolul 11, după alineatul (1) se introduce un nou alineat, alin.(2), cu următorul cuprins:

„(2) Activităţile de manipulare mărfuri şi activităţile de curăţenie şi întreţinere se prestează numai în domeniile de activitate prevăzute la alin.(1).”


	8. La articolul 11 se introduce un nou alineat, alin.(2), cu următorul cuprins:

Autori: membrii comisiei

Alin.(2) nemodificat 


	Pentru respectarea normelor de tehnică legislativă, întrucât textul art.11 în vigoare nu cuprinde mai multe alineate.

	11. 
	Art.12 alin.(1) lit.a) şi b) 

a) încălcarea prevederilor art. 4 şi art. 9 alin. (2), cu amendă de 10.000 lei;
b) încălcarea prevederilor art. 5 alin.(2) lit. a)-d) şi f) şi art. 7 alin.(1) şi (2), cu amendă de 6.000 lei;

	9. La articolul 12 alineatul (1), literele a) şi b) vor avea următorul cuprins:

„a) încălcarea prevederilor art.4 şi art.9, cu amendă de la 4.000 lei la 10.000 lei;
b) încălcarea prevederilor art.5 alin.(2) lit.a)-d) şi f), art.7 alin.(1) şi (2) şi art.10 alin.(2), cu amendă de la 3.000 lei la 6.000 lei;”


	Nemodificat 
	

	12. 
	__
	10. La articolul 12, după alineatul (2) se introduce un nou alineat, alin.(3), cu următorul cuprins:
„(3) Contravenientul poate achita pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute la art.12 alin.(1), agentul constatator făcând menţiune despre această posibilitate în procesul-verbal.”

	Nemodificat 
(3) Contravenientul poate achita pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute la alin.(1), agentul constatator făcând menţiune despre această posibilitate în procesul-verbal.
Autori: membrii comisiei


	Pentru respectarea normelor de tehnică legislativă.

În cuprinsul unui articol nu se face trimitere la articolul respectiv, doar la alineatele pe care le cuprinde.

	13. 
	Anexa nr.2, pct.1

Anexa nr.2

INSTRUCŢIUNI DE COMPLETARE a Registrului de evidenţă a zilierilor
1. Beneficiar - se completează datele de identificare a beneficiarului, după cum urmează: denumirea persoanei juridice, cod unic de înregistrare, sediul.

	__
	11. La anexa nr. 2, punctul 1 va avea următorul cuprins:

“1. Beneficiar - se completează datele de identificare a beneficiarului, după cum urmează: denumirea persoanei juridice, a persoanei fizice autorizate, a întreprinzătorului persoană fizică titular al întreprinderii individuale, al întreprinderii familiale, codul unic de înregistrare, sediul, după caz.”
Autori: membrii comisiei


	Corelare cu modificările anterioare, respectiv lit.b) a art.1 – poziţia 3 din prezentul raport.

	14. 
	Anexa nr.2, pct.11

11. În coloana nr. 10 - Semnătura de confirmare de primire a banilor - zilierul va semna pentru confirmarea primirii remuneraţiei nete cuvenite la sfârşitul zilei de lucru.


	__
	12. La anexa nr. 2, punctul 11 va avea următorul cuprins:

“11. În coloana nr. 10 - Semnătura de confirmare de primire a banilor - zilierul va semna pentru confirmarea primirii remuneraţiei nete cuvenite la sfârşitul zilei de lucru sau la sfârşitul perioadei activităţii, potrivit art.5 alin.(2) lit.e).”
Autori: membrii comisiei


	Corelare cu modificările anterioare, respectiv lit.e) a alin.(2) al art.5 – poziţia 5 din prezentul raport.



	15. 
	__

	Art.II. - În termen de 60 de zile de la data publicării prezentei legi în Monitorul Oficial al României, Partea I, Ministerul Muncii, Familiei, Protecţiei Sociale şi Persoanelor Vârstnice, împreună cu Ministerul Finanţelor Publice, elaborează ordinul pentru modificarea şi completarea Normelor metodologice de aplicare a Legii nr.52/2011 privind exercitarea unor activităţi cu caracter ocazional desfăşurate de zilieri, aprobate prin Ordinul nr.439/1930/2011, publicat în Monitorul Oficial al României, Partea I, nr.300 din 2 mai 2011.

	Art.II. - În termen de 60 de zile de la intrarea în vigoare a prezentei legi, dispoziţiile Ordinului ministrului muncii, familiei, protecţiei sociale şi persoanelor vârstnice şi al  ministrului finanţelor publice nr. 1439/1930/2011 pentru aprobarea  Normelor metodologice de aplicare a Legii nr.52/2011 privind exercitarea unor activităţi cu caracter ocazional desfăşurate de zilieri, publicat în Monitorul Oficial al României, Partea I, nr.300 din 2 mai 2011, se modifică în mod corespunzător.
Autori: membrii comisiei


	Pentru respectarea normelor de tehnică legislativă.

	16. 
	__
	Art.III. - Legea nr.52/2011 privind exercitarea unor activităţi cu caracter ocazional desfăşurate de zilieri, publicată în Monitorul Oficial al României, Partea I, nr.276 din 20 aprilie 2011, cu modificările şi completările ulterioare aduse prin prezenta lege va fi republicată în Monitorul Oficial al României, Partea I, dându-se textelor o nouă numerotare.
	Art.III. - Legea nr.52/2011 privind exercitarea unor activităţi cu caracter ocazional desfăşurate de zilieri, publicată în Monitorul Oficial al României, Partea I, nr.276 din 20 aprilie 2011, cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
Autori: membrii comisiei


	Pentru respectarea normelor de tehnică legislativă.


Anexa nr.2

Amendamente respinse

În cursul dezbaterilor, Comisia a respins următorul amendament:

	Nr. crt.
	Text iniţial
	Amendamentul propus 

 şi autorul acestuia
	Motivare amendamente
	Camera 

Decizională

	1.
	Art.1, lit.a)
Art. 1- În înţelesul prezentei legi, următorii termeni se definesc după cum urmează:

a) zilier – persoana fizică ce are capacitate de muncă şi care desfăşoară activităţi necalificate, cu caracter ocazional, pentru un beneficiar. Pot desfăşura activităţi cu caracter ocazional persoanele fizice, cetăţeni români sau străini, în condiţiile legii.


	Domnul deputat Răzvan Condurăţeanu propune reformularea lit.a) după cum urmează:
„a) zilier – persoana fizică ce are capacitate de muncă şi care desfăşoară activităţi necalificate, cu caracter ocazional, pentru un beneficiar. Pot  desfăşura activităţi cu caracter ocazional persoanele fizice, cetăţeni români sau străini, în condiţiile legii. De asemenea, pot desfăşura activităţi cu caracter ocazional şi persoanele fizice beneficiare ale venitului minim garantat, în condiţiile legii.”

	Argumente pentru susţinere:

Pentru încurajarea creşterii gradului de ocupare în rândul persoanelor beneficiare ale venitului minim garantat în conformitate cu prevederile Legii nr.416/2001.
Argumente pentru respingere:

Legea nr.416/2001 privind venitul minim garantat, cu modificările şi completările ulterioare, nu interzice persoanelor beneficiare de venit minim garantat să desfăşoare activităţi în calitate de zilier. În situaţia în care aceste persoane optează să desfăşoare astfel de activităţi, sumele realizate sunt luate în calcul la determinarea nivelului de venit pe familie avut în vedere la acordarea venitului minim garantat.
	Camera Deputaţilor

